Kampsbaai-moord: Verhoor uitgestel ná wending | Maroela Media
Oorledenes van kerktragedie dié week uitgeken, gegroet
Nóg eendeweer oor groot dele van SA verwag
Man op Noordwes-plaas vermoor
De Lille, DA pak mekaar weer in die hof
Kommer oor slagting op paaie
Gedagte vir die dag: Die gevoel van verwerping bekruip jou soos ’n dief
Bekendstelling: Triumph Scrambler 1200 XE en Speed Twin
Kampsbaai-moord: Verhoor uitgestel ná wending
Diego Novella. Foto: Cindy Waxa/ANA
Die verhoor van Diego Novella, die man wat beskuldig word van die moord op sy Amerikaanse vriendin, Gabriela Kabrins Alban, in Julie 2015, is Dinsdag in die Wes-Kaapse hooggeregshof uitgestel.
Die saak is uitgestel aangesien ŉ private psigiater Novella eers Woensdag sal kan evalueer. Die verdediging sou Maandag sy slotbetoë lewer, maar die saak het egter ŉ wending geneem nadat Novella opgestaan en gesê het hy was oneerlik toe hy getuig het.
William Booth, vir Novella, het Dinsdag aan die hof gesê sy kliënt se geestestoestand het nie sedert Maandag verbeter nie ondanks die feit dat die dosis van sy medikasie verhoog is.
“Ek is nie seker oor wat hy gister bedoel het nie en dit moet uitgesorteer word. Uit ŉ regsaspek sal ek dit moontlik in berekening moet neem. Dit hang alles af van wat ná ŉ volledige en behoorlike bespreking uitkom.”
Novella sal ook Donderdag deur ŉ dokter besoek word by die Pollsmoor-gevangenis. Die hof het Maandag gehoor dat Novella ŉ paniekaanval gehad het en ŉ “selfmoordrisiko” is. Daar is dus besluit om hom te skuif van ŉ enkelsel na ŉ sel saam met 11 ander gevangenes. Regter Vincent Saldanha het die saak tot 18 Junie uitgestel.
Die 39-jarige Alban se liggaam is op 29 Julie 2015 in ŉ kamer by ŉ luukse boetiekhotel in Kampsbaai aangetref. Sy is verwurg en met ŉ stomp voorwerp oor die kop geslaan.
Toe Alban se liggaam gevind is, was haar gesig bedek met aartappelskyfies en menslike ontlasting, en ŉ nota is op haar liggaam gelos met die Spaanse woord “cerote”. Dit beteken glo “stuk gemors”.
Novella is dieselfde dag in hegtenis geneem en het onskuldig gepleit op die aanklagte teen hom. Hy is lid van ŉ bekende en welgestelde familie in Guatemala en het aangevoer hy het in ŉ abnormale verstandelike toestand verkeer ná hy middels gebruik het wat veroorsaak dat ŉ mens hallusineer, naamlik sceletium (ook bekend as kanna) en dronabinol asook dagga.
Jason Rohde-saak: Psigiater se getuienis kortgeknip
Outa vra dat Dlamini ondersoek word
jaco · 10 maande gelede
eks lid van n plaaslike buurtwag. as ons vir mense wat daardie tipe dwelms gebruik vra om dit te los want dis onwettig, dan word ons uitgeskel omdat ons rassisties is en dat daardie dwelms net gewone “African herbs” is.
Pietie · 10 maande gelede
Ja wat help nie om met ‘n dwelmsmous of dwelmverslaafde gesels daaroor nie. Laat hulle hulleself vernietig. Daar is professionele hulp en as hulle dit nie wil he nie, laat hulle maar ondergaan. Soos jy se .. jy word dalk net as ‘n rassis uitgeskel, laat die mense maar voortploeter.
Juffie · 10 maande gelede
Ek wil graag uitvind hoe werk hierdie geval rakende die Suid Afrikaanse belasting betaler se oogpunt.
Hier is ‘n ou van Guatamala ( neem aan hy is nie ‘n Suid Afrikaanse burger nie ) met sy meisie van Amerika ( neem weer aar nie ‘n Suid Afrikaanse burger nie).
Die een vermoor die ander een – neem so aan – in SA. Waarom word die saak in SA met SA geld en tyd aangehoor?
Wil maar net weet?
Drie jong seuns sterf saam op Paassondag
Agt sterf in trompop botsing